جمهور باشلیغی رجب طیب ایردوغان، سوریه نینگ شمالی گه قره ته اویوشتیریله دیگن احتمالی ییر عملیاتی بیلن تیگیشلی اوله راق؛
"بو ایش نینگ جایی، تاریخی ایتیلمه یدی" دیدی.
جمهور باشلیغی ایردوغان تورکیه – آذربایجان – تورکمنستان دولت باشلیغلری بیرینچی جلسه سیگه قتنشیش اوچون توناون کونی تورکمنستانگه حرکتیدن آلدین پایتخت انقره ده اویوشتیرگن مطبوعاتی کنفرانسده ژورنالیستلرنینگ سوریه نینگ شمالی گه قره ته ییر عملیاتی توغریسیده گی سوالی گه جواب بیردی.
ایردوغان شو جواب نی بیردی:
" بو ایش نینگ جایی، تاریخی ایتیلمه یدی. لیکن سوچی کیلیشوویده حرمتلی (روسیه دولت باشلیغی ویلادیمیر) پوتین بیلن بیز بارگن هدفلر انیق. (تیلفون سوزلشوویده) اونگه تکرار ایسله تدیم و مقصدیمیز اینیقسه چیگره دن جنوب گه قره ب 30 کیلومترلیک ایچکریسی. شونده ی بولیب اولکه میز افسوسکی بو جایلردن دواملی تهدید آستیگه قالماقده. سونگگی پیتلرده انچه کوپه یدی. بولرگه قرشی بیزنینگ سیسسیز قالیشیمیز ممکن ایمس. بو توغریده اصلاً فرصت بیرمه یمیز چونکه ترورچیلیک تهدیدی آستیگه قالگن اولکم دیر و هیچ کیمدن رخصت آلمه یمیز."
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
